text: Michelin-stjerne til luksushotel ved Vadehavet
  04 januar 2011 kl. 10.22
  Restauranten La Mer på den nordtyske ø Sild i Vadehavet er blevet tildelt en stjerne i den eftertragtede Michelin-guide 2011. 
  
   
  Gourmetrestauranten 'La Mer' og dens unge chefkok Sebastian Zier på 33 år har modtaget en stjerne i Michelin-guiden 2011.
  Restauranten er en del af det femstjernede hotel og wellness-resort Grand SPA Resort A-ROSA Sylt.  
  
  Smuk udsigt 
  Det ligger i klitterne med udsigt til Vadehavet. Resortet huser 177 værelser og suiter, tre a la carte restauranter samt møde-, konference- og festlokaler. Til hotellets øvrige faciliteter hører et 3.500 kvadratmeter stort wellnessområde, som sidste år blev kåret til et af Tysklands top 5 spahoteller i den tyske RELAX Guide.
  